stanford-oval/wikipedia huggingface dataset:
Selim Segerstam

Selim Segerstam (alk. Sigfrids; 9. huhtikuuta 1904 Sokaluoto, Uusikaarlepyy – 2. lokakuuta 1963 Helsinki) oli suomalainen kuoronjohtaja, säveltäjä ja musiikinopettaja. Hän suoritti kansakouluopettajatutkinnon Uudenkaarlepyyn seminaarissa vuonna 1926. Opintoja hän suoritti myös nykyisessä Sibelius-Akatemiassa. Opettajana hän toimi Uudenkaarlepyyn, Vaasan seminaareissa sekä Helsingin ruotsinkielisessä kansakoulussa vuodesta 1947 lähtien. Segerstam oli aktiivinen kuoronjohtaja ja johti useita kuoroja. Hän sävelsi melodisia kuoro- ja yksinlauluja ja sovitti kansanlauluja kuoroille.
Segerstam laati laulukirjan Vår sångbok, joka ilmestyi vuonna 1952, ja jota suurten ikäluokkien ruotsinkieliset oppilaat lauloivat koulussa.
Selim Segerstam oli kapellimestari Leif Segerstamin isä.
Punapyrstörasbora

| Punapyrstörasbora |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Karppikalat Cypriniformes
Heimo::  Särkikalat Cyprinidae
Alaheimo::  Rasborat Rasborinae
Suku::  Rasbora
Laji::  borapetensis
Kaksiosainen nimi
 Rasbora borapetensis  Smith, 1934 
Katso myös
   Punapyrstörasbora Commonsissa 
Infobox OKNimi-testi OKIUCN-testi OK: 
Punapyrstörasbora (Rasbora borapetensis) on pieni aasialainen särkikala. Sitä pidetään myös akvaarioissa.
Ulkonäkö ja käyttäytyminen

Punapyrstörasbora kasvaa noin 4 cm pitkäksi. Sen pyrstö on punainen, vartalo harmahtava. Kyljessä kulkee pyrstön tyvestä kiduksiin keltainen ja musta vaakaviiva.
Alkuperä

Punapyrstörasbora on kotoisin Mekong-, Chao Phraya- ja Mae Klong -jokien vesistöistä sekä Malesian pohjoisosista.
Vesiolot ja ravinto

Punapyrstörasbora syö luonnossa eläinplanktonia, hyönteisiä ja matoja. Sopiva lämpötila on 22—26 °C.
Aiheesta muualla

Lisa (harrastajan sivu)
Helsingin Akvaariokeskus
Sattriya Nritya

Sattriya-tanssijoita
Sattriya Nritya tai Sattriya on klassinen intialainen tanssiperinne Assamista, Koillis-intiasta. Uskonnollista Sattriya Nrityaa tanssittiin luostareiden kätköissä aina 1800-luvun puoliväliin asti, kunnes sitä alettiin esittää taidemuotona myös ulkopuoliselle yleisölle. Sangeet Natak Akademi hyväksyi Sattriya Nrityan Intian kahdeksanneksi klassiseksi tanssiperinteeksi vasta 15. marraskuuta 2000.
Aiheesta muualla

Kuvia tai muita tiedostoja aiheesta Sattriya Nritya Wikimedia Commonsissa
Raakkujaherttu

| Raakkujaherttu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Hertut Cisticolidae
Suku::  Hertut Cisticola
Laji::  natalensis
Kaksiosainen nimi
 Cisticola natalensis  (Smith, 1843) 
Katso myös
   Raakkujaherttu Wikispeciesissä   Raakkujaherttu Commonsissa 
Infobox OKNimi-testi OKIUCN-testi OK: 
Raakkujaherttu (Cisticola natalensis) on herttujen heimoon kuuluva varpuslintu.
Levinneisyys

Raakkujaherttua tavataan isossa osassa Saharan eteläpuolista Afrikkaa. Sen on kuvattu olevan paikallisesti yleinen, ja sen kannankehitys on vakaa. Laji on luokiteltu elinvoimaiseksi.
Punajalohaukka

| Punajalohaukka |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Jalohaukkalinnut Falconiformes
Heimo::  Jalohaukat Falconidae
Suku::  Jalohaukat Falco
Laji::  deiroleucus
Kaksiosainen nimi
 Falco deiroleucus  Temminck, 1825 
Katso myös
   Punajalohaukka Wikispeciesissä   Punajalohaukka Commonsissa 
Infobox OKNimi-testi OKIUCN-testi OK: 
Punajalohaukka (Falco deiroleucus) on neotrooppisenselvennä alueen jalohaukka.
Koko ja ulkonäkö

Linnun pituus on noin 35 cm. Se on kuin isokokoinen pikkujalohaukka, sillä on musta pää ja selkä, valkoinen kurkku ja oranssi rinta, alaperä ja "housut". Koivet ja vahanahka ovat keltaiset. Sukupuolet ovat samanvärisiä.
Esiintyminen

Punajalohaukoilla erotetaan kaksi eri populaatiota, joista pohjoisempi asuu Meksikon eteläosista läpi Keski-Amerikan Panaman länsiosiin, ja eteläisempi Panaman itäosista Kolumbiaan ja Guyanaan ja sieltä Andien itäreunaa aina Argentiinan pohjoisosiin saakka. Lajin elinympäristön ala on noin 3,3 miljoonaa neliökilometriä ja maailman populaatio on kooltaan vähintään 10 000 aikuista yksilöä.
Elinympäristö

Punajalohaukat asuvat trooppisissa sademetsissä ja muissa luonnontilaisissa metsissä. Paikoin ne asuvat myös avohakkuiden reunametsiköissä ja puustoisilla savanneilla.
Lisääntyminen

Pesä on usein kalliojyrkänteen ulkonemalla, suuren puun päällyskasvin tai itse puun kolossa, palmun latvassa tai vanhassa Mayatemppelissä. Naaras munii 2–4, tavallisesti kolme munaa, joita se hautoo noin kuukauden. Koiras hankkii naaraalle ja poikasille ravinnon pesinnän aikana. Poikaset jättävät pesän noin 40 päivän ikäisinä.
Ravinto

Punajalohaukan koivet ja nokka ovat suhteellisesti suurimmat kaikista jalohaukoista. Niiden ansiosta laji voi saalistaa keskikokoisia ja isoja lintuja, kuten kyyhkyjä, papukaijoja ja kiitäjiä, sekä myös lepakoita ja isokokoisia lentäviä hyönteisiä. Saalistustapa on samantapainen kuin muuttohaukan.
Prisoners of Pain

| Prisoners of Pain Judas Priest |
| --- | --- | --- |

Kokoelmalevyn tiedot
 Äänitetty : 1977–1984
 Julkaistu: 1996
 Tuottaja(t): [[]]
 Tyylilaji: heavy metal
 Levy-yhtiö: Sony
Judas Priestin kokoelma muut julkaisut
| Metal Works '73-'93 1993 | Prisoners of Pain 1996 | The Best of Judas Priest: Living After Midnight 1997 |
Prisoners of Pain on Judas Priestin kokoelma-albumi.
Kappaleet

Breaking The Law
Screaming For Vengeance
Metal Gods
Hell Bent for Leather
Let Us Prey / Call for the Priest
Burnin' Up
Some Heads Are Gonna Roll
The Green Manalishi (With a Two-Pronged Crown)
Love Bites
Living After Midnight
Aiheesta muualla

Prisoners of Pain Discogsissa. (englanniksi)
Albumi Prisoners of Pain Encyclopaedia Metallum -sivustolla (englanniksi)
Judas Priest
| --- | --- |
Studioalbumit:   Rocka Rolla  Sad Wings of Destiny  Sin After Sin  Stained Class  Killing Machine  British Steel  Point of Entry  Screaming for Vengeance  Defenders of the Faith  Turbo  Ram It Down  Painkiller  Jugulator  Demolition  Angel of Retribution  Nostradamus  Redeemer of Souls  Firepower  Invincible Shield 
Konserttitallenteet:   Unleashed in the East  Priest...Live!  Live in London  ’98 Live Meltdown  A Touch of Evil: Live  British Steel - 30th Anniversary - Live  Battle cry    
Kokoelmat:   The Best of Judas Priest  Hero, Hero  The Collection (Judas Priest)  Genocide  Metal Works ’73–’93  Prisoners of Pain  The Best of Judas Priest: Living After Midnight  Metalogy  The Essential Judas Priest  Single Cuts  The Chosen Few  The Complete Albums Collection 
Videografia:   Live Vengeance ’82  Fuel for Life  Priest...Live!  Metal Works ’73–’93  British Steel  Live in London  Electric Eye  Rising in the East  Live Vengeance ’82  British Steel - 30th Anniversary DVD  Epitaph  Battle cry
Slavomír Bartoň

| Slavomír Bartoň> Henkilötiedot |
| --- | --- |
Syntynyt: 22. tammikuuta 1926 Lipůvka
Kuollut: 16. tammikuuta 2004 Brno
Kansalaisuus:  Tšekkoslovakia
Jääkiekkoilija
Pelipaikka:  Keskushyökkääjä
Maila:  Right
Pituus:  183 cm
Paino:  81 kg
Pelaajaura
Pääsarjaura:  1943–1965
Seurat:  Sokol Kurim    HC Cerna Hora    SHK Zizka Brno    SK Zbrojovka Židenice    Dukla Praha    SK Zbrojovka Židenice    HC Kometa Brno    HC Zlin 
Valmennusura
Vuodet:  1962–1985
Seurat:  SG Cortina    Italia    HC Zlin    HC Kometa Brno    HC České Budějovice    SG Cortina    Ingstav Brno    HC České Budějovice   Puola    Ingstav Brno    HC Zdar nad Sazavou    SHK Hodonin    HK Nitra 
| Mitalit> Maa:   Tšekkoslovakia.Miesten jääkiekko.MM-kilpailut  | Mitalit> Maa:   Tšekkoslovakia.Miesten jääkiekko.MM-kilpailut  | Mitalit> Maa:   Tšekkoslovakia.Miesten jääkiekko.MM-kilpailut  | Maa:   Tšekkoslovakia> Miesten jääkiekko. |
| --- | --- | --- | --- |
|  Pronssia | Länsi-Saksa 1955 | Jääkiekko |  |
|  Pronssia | Moskova 1957 | Jääkiekko |  |
Slavomír Bartoň (22. tammikuuta 1926 Lipůvka – 16. tammikuuta 2004 Brno) oli tšekkoslovakialainen jääkiekkoilija ja valmentaja. Hänen vahvuuksiinsa kuuluvat kova laukaus ja johtajan ominaisuudet.
Bartoň aloitti uransa vuonna 1943 Tšekkoslovakian alasarjoista ja pelasi pääsarjassa ensimmäistä kertaa vuonna 1948, kun SK Zbrojovka Židenice otti hänet riveihinsä. Bartoň pelasi joukkueessa kahdella kaudella yhteensä yhdeksäntoista peliä tehden 18 pistettä, kunnes lähti Dukla Prahaan. Parin kauden jälkeen hän kuitenkin meni takaisin vanhaan seuraansa, jonka kautta HC Kometa Brnoon. Bartoň edusti Kometa Brnoa vuosina 1953–1962 ja oli mainetta kerännyt keskushyökkääjä. Hän ehti jo siirtyä valmentajaksi italialaiseen SG Cortinaan vuonna 1962, mutta tuli vielä pelaamaan kolme ottelua kotimaansa sarjassa HC Zlinin joukkueessa. Bartoň pelasi Tšekkoslovakian liigassa yhteensä 213 ottelua, joissa hän teki 247 pistettä eli pelasi koko uransa yli pisteen per ottelu -tahtia.
Bartoň pelasi maajoukkueessa ensimmäisissä arvokisoissaan Oslon olympialaisissa 1952. Hän teki tuolloin kahdeksan maalia turnauksessa, jossa Tšekkoslovakia sijoittui neljänneksi. Bartoň oli MM-kisoissa vuosina 1953, 1955, 1957 ja 1958 voittaen kaksi pronssimitalia vuosilta 1955 ja 1957. Bartoň teki neljä maalia ja syötti yhden Cortina d'Ampezzon olympialaisissa 1956, joissa Tšekkoslovakia oli viides.
Bartoň ryhtyi pian peliuransa jälkeen valmentajaksi ja oli muun muassa Italian ja Puolan maajoukkueiden peräsimessä. Hän myös valmensi useiden vuosien ajan HC České Budějovicea 1960- ja 1970-luvuilla.
Selkäsaha

Kolme erilaista selkäsahaa.
Selkäsaha on käsisaha, jonka terän selkäpuolella on terää sivusuunnassa jäykistävä vahvike. Vahvikkeen avulla terä pysyy sahattaessa suorana, jolloin sitä voidaan käyttää erityisen suoraa sahausjälkeä vaativissa töissä. Sahauslaatikon avulla selkäsahaa voidaan käyttää myös jiirisahan tavoin.
Prisoners in Paradise

| Prisoners in Paradise Europe |
| --- | --- | --- |

Studioalbumin tiedot
 Äänitetty : Enterprise Studios, Yhdysvallat 1990–1991
 Julkaistu: 23. syyskuuta 1991
 Formaatti: LP, C-kasetti, CD
 Tuottaja(t): Beau Hill
 Tyylilaji: hard rock, glam metal, heavy metal
 Kesto: 54.57
 Levy-yhtiö: Epic Records
Europen muut julkaisut
| Out of This World 1988 | Prisoners in Paradise 1991 | 1982–1992 1993 |
Prisoners in Paradise on vuonna 1991 julkaistu ruotsalaisen Europe-yhtyeen viides studioalbumi. Albumia seuranneen kiertueen jälkeen yhtye hajosi, mutta teki paluun 2000-luvulla.
Kappaleet

"All or Nothing" (Eric Martin, Andre Pessis, Joey Tempest) – 3:54
"Halfway to Heaven" (Tempest, Jim Vallance) – 4:06
"I'll Cry for You" (Tempest, Nick Graham) – 5:21
"Little Bit of Lovin'" (Tempest, Kee Marcello) – 4:48
"Talk to Me" (Mic Michaeli, Tempest) – 4:06
"Seventh Sign" (Tempest, Marcello, Michaeli) – 4:42
"Prisoners in Paradise" (Tempest) – 5:36
"Bad Blood" (Tempest, Michaeli, Marcello) – 4:19
"Homeland" (Tempest, Michaeli, Marcello) – 4:51
"Got Your Mind in the Gutter" (Tempest, Beau Hill, Marcello) – 4:59
"'Til My Heart Beats Down Your Door" (Brian McDonald, Fiona, Tempest, Michaeli) – 3:47
"Girl from Lebanon" (Tempest) – 4:20
Kokoonpano

Joey Tempest  – laulu
Kee Marcello – kitara, taustalaulu
John Levén  – bassokitara
Mic Michaeli – kosketinsoittimet, taustalaulu
Ian Haugland – rummut
Nate Winger – taustalaulu
Paul Winger – taustalaulu
Selim Rebai

| Henkilötiedot |
| --- | --- | --- |
Syntymäaika: 23. helmikuuta 1991 (ikä 33)
Syntymäpaikka: Sfax, Tunisia
Pelipaikka: maalivahti
Pituus: 189 senttimetriä
Seura
Seura: CS Sfaxien
Pelinumero: 16
Junioriseurat
 ?–2010: CS Sfaxien
Seurat
| Vuodet | Seura | O (M) |
| 2010– | CS Sfaxien | 15 (0) |
Maajoukkue
| 2010 |  Tunisia U-20 |  |
 Seurajoukkueuran tilastot kattavat vain kansalliset sarjat, päivitetty 6.  joulukuuta 2011.
Selim Rebai (s. 23. helmikuuta 1991 Sfax, Tunisia) on tunisialainen jalkapallomaalivahti, joka edustaa Tunisian pääsarjassa pelaavaa Sfaxienia.
Ura

Rebai aloitti uransa CS Sfaxienin junioreissa, josta hänet nostettiin edustukseen kaudella 2009-2010. Rebai pelasi ensimmäisen ottelunsa CA Bizertinia vastaan 25. maaliskuuta 2010. Ottelu päättyi Sfaxienin 4-2 voittoon.
Sattuipa hassusti matkalla Forumiin...

| Sattuipa hassusti matkalla Forumiin> .. Freud Marx Engels & Jung |
| --- | --- | --- |

Livealbumin tiedot
 Äänitetty : 2003–2004
 Julkaistu: 2004
 Tyylilaji: country rock
 Kesto: 67.15
 Levy-yhtiö: Johanna Kustannus
Freud Marx Engels & Jungin muut julkaisut
| Paikkoi ja pleisei 2002 | Sattuipa hassusti matkalla Forumiin... 2004 | Amerikkalaisia unelmia 2005 |
Sattuipa hassusti matkalla Forumiin... on suomalaisen Freud Marx Engels & Jung -yhtyeen akustinen live-albumi vuodelta 2004. Albumin kappaleet on äänitetty kahdelta yhtyeen keikalta Semifinalissa 5.–6. elokuuta 2003. Äänittäjinä toimivat Janne Haavisto ja JP Mönkkönen, miksaajana Olli Haavisto.
Kappaleet

Danny Show – 3.34 (alkup. Road to Bayamon)
Teksasiin – 3.34
En koskaan mene sänkyyn ruman naisen kanssa – 2.58 (alkup. I've Never Gone to Bed with an Ugly Woman)
Joki – 4.12 (alkup. River)
Mystinen metsätyömies – 4.25 (alkup. Cosmic Cowboy)
Nattasia katsomassa eli Pekuulijenkka Twist – 3.05
Lintumies – 4.32 (alkup. Blue Wing)
Mustelmilla – 3.46 (alkup. Bruised Orange)
Vanha kaarti – 5.26
Särkynytsydämiset (viekää minut baariin) – 4.01 (alkup. Broken Hearted People)
Sunnuntaiaamun kadut – 4.29 (alkup. Sunday Morning Coming Down)
Jaloviinaa – 2.44 (alkup. Canadian Whiskey)
Vanha kaljapummi – 3.15 (alkup. Ol' Five and Dimers Like Me)
Juomalaulu – 3.09
Ei ei laulu – 2.36 (alkup. No No Song)
Valon mä näin – 2.57 (alkup. I Saw the Light)
Metsän poika – 3.02 (alkup. Paranoid)
Paha Mari – 2.56 (alkup. Proud Mary)
Iloinen poika ja iloinen tyttö – 2.34
Punapyrstöpallokala

| Punapyrstöpallokala |
| --- | --- |
 Koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Carinotetraodon
Laji::  irrubesco
Kaksiosainen nimi
 Carinotetraodon irrubesco  Tan, 1999 
Infobox OKNimi-testi OKIUCN-testi OK: 
Punapyrstöpallokala (Carinotetraodon irrubesco) on pienikokoinen makean veden pallokalalaji.
Koko ja ulkonäkö

Punapyrstöpallokala jää alle neljä ja puoli senttiä pitkäksi. Sen vartalo on väriltään samean ruskean-siniharmaa, mutta pyrstö ja silmät ovat tomaatinpunaiset. Koiras on tasaisemman värinen kuin naaras. Harjapallokala (Carinotetraodon lorteti) ja muut punasilmäiset pallokalalajit ovat varsin saman näköisiä.
Alkuperä

Punapyrstöpallokaloja on tavattu luonnossa Sumatralla ja Länsi-Kalimantanin provinssissa Indonesiassa.
Käyttäytyminen

Punapyrstöpallokalat ovat yleensä ujoja ja rauhallisia kaloja, joita on pidetty seura-akvaarioissa nopealiikkeisten lajien kuten tetrojen kanssa. Silti jotkut yksilöt voivat näykkiä muiden kalojen eviä. Aggressiivisuus on yleisintä uudessa ympäristössä kahden ensimmäisen viikon aikana.
Ravinto

Punapyrstöpallokala syö elävää ja pakastettua lihapitoista ruokaa, esimerkiksi surviaisentoukkia.
Aiheesta muualla

Puffer Forum (Arkistoitu – Internet Archive)
Selkäperillinen

Selkäperillinen (ruots. bakarvinge) on vanhahtava termi, jolla tarkoitetaan perintöön oikeutettuja vainajan vanhempia ja esivanhempia. Suomen lainsäädännössä termiä käytettiin vuoden 1734 lain perintökaaressa. Nykyisenkin, vuoden 1966 alussa voimaan tulleen perintökaaren mukaan vanhemmat ja isovanhemmat saavat tietyissä tapauksissa perinnön, mutta heistä ei lakitekstissä enää käytetä nimitystä selkäperillinen.
Sekä nykyisen että aikaisemman lain mukaan vainajan vanhemmat saavat perinnön vain, jos vainajalla ei ole rintaperillisiä. Jos toinen vanhemmista on kuollut ja perittävällä on veljiä tai sisaria, he perivät elossa olevan vanhemman kanssa ja saavat sen osan, jonka kuollut isä tai äiti olisi perinyt. Jos perittävällä ei ole veljiä tai sisaria, saa elossa oleva vanhempi koko perinnön.
Jos vainajan molemmat vanhemmat ovat kuolleet, eikä heillä ole elossa olevia jälkeläisiä, siirtyy perintö vainajan isovanhemmille, tai jos he eivät ole enää elossa, vainajan sedille, tädeille tai enoille.
Põhja-Tallinn (yhtye)

Põhja-Tallinn
Põhja-Tallinn on virolainen pop-vaikutteita ottava hiphop-yhtye, joka koostuu Pelgulinnan asuinalueelta kotoisin olevista kolmesta hiphopparista, naislaulajasta ja muualta Tallinnasta kotoisin olevasta livebändistä.
Historia

Vuonna 2007 pohjoistallinnalaiset räppärit tekivät kertaluontoisen projektin merkeissä yhteisen kappaleen "Probleem". Projektin päättymisen jälkeen he tapasivat kitaristi Eric Kammisten, jonka kanssa he aloittivat kitaran lisäämisen lauluun ja jonka avulla löytyi rumpali ja basisti. Kesästä 2011 yhtye on toiminut seitsenhenkisenä. Saman vuoden toukokuussa valmistui musiikkivideo kappaleeseen "Me ei salli vaikust", jossa mukana ovat artistit Mini, Wind Disease, Chance, Fate ja Kenny. Sama kappale on Chris Kalan kirjaan "Ebaõnnestunud" perustuvan elokuvan taustamusiikkina.
Keväällä 2013 yhtyeen naissolisti Maia Vahtramäe lähti bändistä terveydellisistä syistä. Hänen tilalleen valittiin Kerli Kivilaan. Vuoden 2014 syksyllä Põhja-Tallinn jatkoi kuusihenkisenä, kun Alvar Risto Vürst päätti jättää yhtyeen.
Põhja-Tallinn osallistui vuonna 2013 Viron euroviisukarsintaan kappaleella "Meil on aga veel", mutta sitä pidettiin liian samanlaisena kuin Johann Pachelbelin tunnetuin teos "Canon D-duurissa".
Samana vuonna heidät palkittiin vuoden yhtyeenä, vuoden debyyttialbumista ja vuoden hiphop-albumista.
Alkuvuonna 2015 Kenneth Rüütli lähti bändistä ja pian yhyeeseen liittyivät räppärit Kaspar Raudkivi (Mini) ja Kristjan Soomre (Chance).
Uudestaan he pyrkivät Euroviisuihin 2015 "Eiolemulolla" -nimisellä kappaleella, mutta eivät edenneet finaaliin.
Vuoden 2016 helmikuussa Kristjan (Chance) Soomre jätti yhtyeen ja Alvar Risto Vürst palasi jälleen jäseneksi. Joulukuussa 2016 myös Kerli Kivilaan ilmoitti lopettavansa yhtyeessä.
Diskografia > Albumit

2012: "Per aspera ad astra"
2013: "Maailm meid saadab"
2015: "Regeneratsioon"
2017: "Alati olemas"
Diskografia > Tunnetuimmat kappaleet

"Lähen ja tulen"
"Nii lihtsalt ei saa"
"Meil on aega veel"
"Tere tulemast"
"Kuula mind ära"
"Kallis"
"Küsin endalt nõu"
"Eiolemulolla"
RUAG

| RUAG AG |
| --- | --- |

Perustettu:  1988
Kotipaikka:  Bern
Toimiala:  puolustusvälineteollisuus
Infobox OKVirheellinen NIMI-arvo: 
RUAG AG (saks. Rüstungs Unternehmen Aktiengesellschaft) on Sveitsin valtion kokonaan omistama ilmailu-, puolustusväline- ja avaruustekniikka-alojen osakeyhtiö. Sen pääkonttori on Bernissä. Yhtiö perustettiin vuonna 1988. Sen työvoima on noin 5 780 ihmistä (vuoden 2006 tieto, joka ei sisällä Saab Spacen henkilöstöä).
Yhtiön rakenne

RUAGilla on yksiköitä Sveitsissä - Thun, Bern, Emmen, Altdorf, Interlaken - Saksassa, Ruotsissa, Unkarissa, Itävallassa ja Suomessa. Suomen yksikkö sijaitsee Tampereella.
Yhtiön liiketoiminta-alueet ovat
RUAG Aerospace - ilmailu, avaruus
RUAG Aerospace Sweden AB - entinen Saab Space
RUAG Aerospace Austria GmbH - Itävallassa
RUAG Ammotec - pienkaliiperin ammukset. Valmistusta on Saksassa, Unkarissa ja Sveitsissä.
RUAG Components - siviilimarkkinoiden komponenttivalmistus (metalliteollisuutta?)
RUAG Electronics - simulaattorit, tietoverkot
RUAG Land System - sotilasajoneuvot
Yhtiö käyttää markkinoinnissa iskusanoinaan "Excellence in Quality - for your Safety and Security".
Sen avaruustekniikassa työskenteli 1 100 ihmistä vuonna 2009 ja sen avaruusliikevaihto oli 202 miljoonaa dollaria. Avaruustekniikkaryhmän toimitusjohtaja on Peter Guggenbach. Vuonna 2009 RUAG osti sveitsiläisen Oerlikon Space-yhtiön.  Joulukuussa 2014 yhtiö osti suomalaisen Patrian avaruuselektroniikan liiketoiminnan. Tästä Tampereella olevasta yksiköstä muodostettiin RUAG Space Finland.
Aiheesta muualla

Wikimedia Commonsissa on kuvia tai muita tiedostoja aiheesta .
Official site
RUAG Aerospace Sweden AB (Arkistoitu – Internet Archive)
RUAG Aerospace Austria GmbH (Arkistoitu – Internet Archive)
Sines

| Sines |
| --- | --- |
 lippu:  vaakuna
 SinesPortugalin kartalla
 Koordinaatit: 37°57′N, 8°52′W 
Valtio:  Portugali
Alue:  Alentejo
Ala-alue:  Alentejo Litoral
Piiri:  Setúbal
Hallinto:  
 – Hallinnon tyyppi:  Kunta
 – Pormestari:  Nuno Mascarenhas
Pinta-ala:  
 – Kokonaispinta-ala:  203,3 km²
Väkiluku (2011):  14 238
 – Väestötiheys:  70 as./km²
 
 www.sines.pt 
Infobox OKVirheellinen NIMI-arvo: 
Sines on kaupunki ja kunta Setúbalin piirissä, Alentejossa, Portugalissa. Kunnan väkiluku on 14 238 (2011).
Vasco da Gaman patsas Sinesissä
Kaupunki Sinesistä tuli vuonna 1997. Tunnetuin historiallinen asukas oli löytöretkeilijä Vasco da Gama.
Aiheesta muualla

Kuvia tai muita tiedostoja aiheesta Sines Wikimedia Commonsissa
Setúbalin piirin kunnat
Alcácer do Sal
Alcochete
Almada
Barreiro
Grândola
Moita
Montijo
Palmela
Santiago do Cacém
Seixal
Sesimbra
Setúbal
Sines
Poplarin asema

Poplar on Docklands Light Railwayn (DLR) asema Poplarissa, Lontoossa. DLR:n kuudesta linjasta kolme (Stratford – Canary Wharf, Bank – Woolwich Arsenal, Tower Gateway – Beckton) menevät Poplarin läpi, ja Poplar on yksi DLR:n vilkkaimmista asemista.
Aiheesta muualla

Kuvia tai muita tiedostoja aiheesta Poplarin asema Wikimedia Commonsissa
Sattuma (yhtye)

Sattuma on petroskoilainen folk- ja kansanmusiikkiyhtye, joka esittää suomalaisia ja karjalaisia kansanlauluja sekä keulahahmo Arto Rinteen tekemiä kappaleita.
Yhtye syntyi vuonna 2003, kun muusikot Arto Rinne ja Dmitri Djomin saivat kutsun esiintymään Yhdysvaltoihin, ja he päättivät perustaa kvartetin, johon kuuluivat Rinteen tytär Eila Rinne ja Djominin poika Vladik Djomin. Kappaleiden äänittämisen Sattuma aloitti lokakuussa 2004. Yhtyeen mukana soittaa toisinaan myös kitaristi Artjom Undalov
Yhtye on usein esiintynyt Suomessa, muun muassa Ugrijuhlassa, Folklandialla, Samuelin Poloneesissa, Sommelossa ja Kihauksessa.
Levytykset

Folk music from Karelia and Finland (2003)
Kudelma (2005)
Palapeli (2007)
Aiheesta muualla

Kotisivut (suomeksi, venäjäksi ja englanniksi)
Purukumiautomaatti

Purkka-automaatti.
Purukumiautomaatti on purukumien myyntiin tarkoitettu myyntiautomaatti. Tunnetuimmissa muodoissaan laitteista myydään pallomaisia karamellipäällysteisiä purukumeja. Ensimmäiset laitteet tulivat käyttöön Yhdysvalloissa vuonna 1907. Suomessa laitteita on löytynyt esimerkiksi huoltoasemien tai ostoskeskusten tuulikaapeista, vaikkakin niiden suosio on sittemmin vähentynyt.
Historia

Ensimmäiset puru­kumi­automaatit otettiin käyttöön vuonna 1888 New Yorkin kaupungin korotetun rautatien asemilla. Ensimmäiset puru­kumi­automaatit myivät kuitenkin tavallista purukumia myöhemmille laitteille tyypillisten pallomaisten karamellikuoristen purukumien sijaan. Jälkimmäiset tulivat markkinoille vuonna 1907 Thomas Adams Gum Companyn valmistamana. Muita niin sanottujen perinteisten koneiden valmistajia oli vuodesta 1915 myyty Digesto ja 1920-luvulla saapunut Norris Manufacturing Companyn valmistama Master Fantail. Vuodesta 1934 laitteita valmisti myös Ford Gum and Machine Company.
Suomeen puru­kumi­automaatit saapuivat 1950-luvulla, ja niitä asennettiin esimerkiksi huoltoasemien ja ostoskeskusten tuulikaappeihin. Suomessa laitteiden suosio on kuitenkin sittemmin selvästi laskenut.